શ્રીનગર- નેશનલ ઈન્વેસ્ટિગેશન એજન્સીએ (NIA) આજે સવારે શ્રીનગરમાં આતંકી સંગઠન હિજબુલ મુજાહિદ્દીનના ચીફ સૈયદ સલાઉદ્દીનના દીકરા સૈયદ શકીલ અહેમદની તેના ઘરેથી ધરપકડ કરી હતી. આ ધરપકડ આતંકી ફંડિન્ગના કેસમાં કરવામાં આવી છે. NIAના સૂત્રો દ્વારા મળતી માહિતી મુજબ NIAએ પહેલા સૈયદ સલાઉદ્દીનના દીકરા સૈયદ શકીલ અહેમદના ઘરે દરોડા પાડ્યા હતા. જેમાં તેમને અનેક ચોંકાવનારા દસ્તાવેજ મળ્યાં હતાં. જેના આધારે શકીલ અહેમદની ધરપકડ કરવામાં આવી હતી.